William McKinley
William McKinley bio je američki pravnik i političar, 25. predsjednik Sjedinjenih Američkih Država (1897–1901). Na mjesto predsjednika izabran je kao kandidat Republikanske stranke. Jedno od glavnih oblježja njegovog mandata bila je politika imperijalizma. Započeo je Američko-španski rat, anektirao Havaje i stavio Kubu i Portoriko pod američku kontrolu. Godine 1898. imenovao je tzv. Industrijsku komisiju, koja je imala zadatak istražiti utjecaj velikih konglomerata i trustova na privredu. Izvještaj te komisije njegovom nasljedniku Theodoreu Rooseveltu označit će početak politike razbijanja trustova. Ubio ga je anarhist Leon Czolgosz 1901. za vrijeme posjete gradu Buffalu u saveznoj državi New York. Po njemu je do 1975. ime nosio najviši vrh Sjeverne Amerike, Denali, na Aljasci, kad ga je promijenio Aljaški odbor za geografske nazive. (Godine 2015. vraćanje izvornog imena Denali potvrđeno je i na nivou cijelih Sjedinjenih Država.)